Юридик факультетты 1972 йылда тамамлағандан һуң, Корецкий Дондағы Ростовтың Киров районы прокуратураһында тикшереүсе булып эш башлай. 1975 йылда РСФСР Юстиция министрлығының илдә беренсе тапҡыр ойошторолған Үҙәк Төньяҡ-Кавказ суд экспертизалары лабораторияһының криминология тикшеренеүҙәр бүлегендә өлкән ғилми хеҙмәткәр булып тәғәйенләнә. 1981—2011 йылдарҙа СССР Эске Эштәр министрлығы Академияһының Ростов факультетында, артабан РФ Эске Эштәр министрлығының Ростов юридик институтында (криминология һәм енәйәт-башҡарыу хоҡуғы кафедраһында) хеҙмәт итә. Был кафедраның беренсе начальнигы була. 2011 йылдан алып — Көньяҡ федераль университетында (енәйәт хоҡуғы һәм криминология кафедраһында) профессор.